༄༅༔ ༔སྒྲུབ་ཆེན་བཀའ་བརྒྱད་ཀྱི་འཕྲིན་ལས་ཆེ་བ་བཞུགས་སོ༔ ༔

༄༅༔ ༔྅྅྅྅྅྅྅ རྒྱ་གར་སྐད་དུ༔ ཨེ་མནྟྲ་གྷརྦྷ་རོ་མ་པ་ནི་མཧཱ་ཀརྨ་ནཱ་མ༔ བོད་སྐད་དུ༔ དྲག་པོ་རང་བྱུང་རང་ཤར་ཆེན་པོའི་ཕྲིན་ལས་ཞེས་
བྱ་བ༔ བཅོམ་ལྡན་འདས་དཔལ་ཀུན་ཏུ་བཟང་པོ༔ ཆེ་མཆོག་ཧེ་རུ་ཀ་ལ་ཕྱག་འཚལ་ལོ༔ ཕུན་སུམ་ཚོགས་པ་དྲུག་ལྡན་པས༔ སྔོན་འགྲོའི་རིམ་པ་ཚུལ་བཞིན་བྱ༔ དངོས་གཞི་བསྙེན་
སྒྲུབ་བྱ་བ་ལ༔ དང་པོ་ཕྱི་མཚམས་བཅད་པ་ནི༔ ཧཱུྃ༔ སྟོན་པའི་བཀའ་ཉན་འཇིག་རྟེན་འདུལ༔ ཐུགས་རྗེའི་ཐབས་ཀྱིས་བགེགས་རིགས་འཇོམས༔ སྤྲུལ་སྐུ་རྒྱལ་ཆེན་སྡེ་བཞི་
པོ༔ ཕྱི་མཚམས་བསྲུང་བའི་ཕྲིན་ལས་མཛོད༔ ཧཱུྃ༔ ཆོས་སྐྱོང་རྒྱལ་པོ་ཡུལ་འཁོར་སྲུང་༔ ཞི་བའི་ལས་མཛད་སྐུ་མདོག་དཀར༔ ཡང་དག་དོན་སྟོན་པི་ཝང་སྒྲོག༔

༄༅༔ ༔ཤར་ཕྱོགས་གདོན་རྣམས་བསྲུང་དུ་གསོལ༔ ཧཱུྃ༔ ཆོས་སྐྱོང་རྒྱལ་པོ་འཕགས་སྐྱེས་པོ༔ རྒྱས་པའི་ལས་མཛད་སྐུ་མདོག་སེར༔ མཐའ་
གཉིས་གཅོད་པའི་རལ་གྲི་བསྣམས༔ ལྷོ་ཕྱོགས་གདོན་རྣམས་བསྲུང་དུ་གསོལ༔ ཧཱུྃ༔ ཆོས་སྐྱོང་རྒྱལ་པོ་སྤྱན་མི་བཟང་༔ དབང་གི་ལས་མཛད་སྐུ་མདོག་དམར༔
འཁོར་བའི་གནས་འདྲེན་ཞགས་པ་བསྣམས༔ ནུབ་ཕྱོགས་གདོན་རྣམས་བསྲུང་དུ་གསོལ༔ ཧཱུྃ༔ ཆོས་སྐྱོང་རྒྱལ་པོ་རྣམ་ཐོས་སྲས༔ བྱ་བ་མཐར་ཕྱིན་སྐུ་མདོག་ལྗང་༔
འཁོར་བ་འཇོམས་པའི་བེ་ཅོན་བསྣམས༔ བྱང་ཕྱོགས་གདོན་རྣམས་སྲུང་དུ་གསོལ༔ ཧཱུྃ༔ སྤྲུལ་སྐུ་རྒྱལ་ཆེན་སྡེ་བཞི་པོ༔ དོན་ལ་སངས་རྒྱས་ཡིན་མོད་ཀྱང་༔ གསང་

སྔགས་བསྟན་པ་བསྲུང་བའི་ཕྱིར༔ བར་ཆད་འདུལ་བར་མཛད་དུ་གསོལ༔ ཨོཾ་དྷྲིཥྚ་རཥྚཱ་ཡེ་སྭཱཧཱ༔ ཨོཾ་བཻ་རུ་དྷཱ་ཀཱ་ཡེ་སྭཱཧཱ༔ ཨོཾ་བཱེ་རཱུ་བྷཀྵཱ་ཡེ་སྭཱཧཱ༔ ཨོཾ་བཻ་ཤྲཱ་མ་ཎཱ་ཡེ་སྭཱཧཱ༔ ཞེས་བརྗོད་གཏོར་མ་དབུལ་བར་
བྱ༔ གཉིས་པ་མཚམས་བཅད་པ་ནི༔ ཧཱུྃ༔ ཆོས་ཀུན་ཡེ་ནས་འདུས་མ་བྱས༔ སངས་རྒྱས་སེམས་ཅན་གཉིས་སུ་མེད༔ མ་རྟོགས་པ་དང་ལོག་པར་རྟོག༔ ཕྱོགས་རྟོགས་ཡང་དག་དོན་མ་རྟོགས༔ ལོག་འདྲེན་
བགེགས་དང་དམ་སྲི་རྣམས༔ འདི་རུ་འདུ་བའི་སྐལ་མེད་ཀྱི༔ འདི་ནས་དཔག་ཚད་བརྒྱད་ཁྲི་ན༔ ལྷོ་ཕྱོགས་གཤིན་ཐང་ནག་པོ་ན༔ གཤིན་རྗེ་ཆོས་ཀྱི་རྒྱལ་པོ་བཞུགས༔ ལས་ཀྱི་དཀར་ནག་ཆོས་བཤད་
ཀྱི༔ ཁྱོད་ཀྱི་ཆོས་སྐལ་དེ་རུ་ཉོན༔ འདི་རུ་མ་འདུག་དེ་རུ་སོང་༔ ཧཱུྃ༔ ང་ནི་ཆོས་སྐུ་ཆོས་ཉིད་ངང་༔ ཁྱོད་ཀྱིས་བར་ཆད་ག་ལ་ནུས༔ དེ་བས་སོ་སོའི་གནས་སུ་དེངས༔ ཏྲི་ཡཾ་ཕཊ༔ ཅེས་བརྗོད་དམིགས་
པས་རྒྱང་གྲགས་འཕང་༔ རང་ཡང་ཆོས་ཉིད་ངང་ལ་གནས༔ གསུམ་པ་གསང་མཚམས་བཅད་པ་ནི༔ ཧཱུྃ༔ རང་རིག་མི་འགྱུར་རྡོ་རྗེ་ཡིན༔ ཐུགས་ཀར་རྡོ་རྗེའི་དཀྱིལ་འཁོར་གནས༔ ལྗགས་ལ་རྡོ་རྗེའི་སྒྲ་ཆེན་སྒྲོག༔
མིག་ལ་རྡོ་རྗེའི་ཚྭ་ཚྭ་འཕྲོ༔ སྤྱི་གཙུག་རྡོ་རྗེའི་གུར་དུ་འཁྱིལ༔ སྟེང་ཡང་རྡོ་རྗེའི་བླ་རེ་ལ༔ རྡོ་རྗེ་ཐོག་ཆེན་ཐོག་ལྟར་འབེབས༔ འོག་ཀྱང་རྡོ་རྗེའི་ས་གཞི་ལ༔ ཕྱོགས་མཚམས་རྡོ་རྗེའི་རྭ་བས་གཏམས༔ རྡོ་

༄༅༔ ༔རྗེའི་ཚྭ་ཚྭ་སྐར་ལྟར་འཕྲོ༔ རླུང་ཡང་འགྱུ་བའི་སྐབས་མེད་པས༔ རྡོ་རྗེའི་མཚམས་ལས་བགེགས་མ་འདའ༔ གལ་ཏེ་མི་ཉན་འདུག་གྱུར་ན༔ ཁྲོ་བོ་མང་པོའི་ནུས་མཐུ་ཡིས༔
དམ་ཉམས་བགེགས་ཀྱི་མགོ་ལུས་ཕྲོལ༔ ཀླད་པ་ཚལ་པ་བརྒྱ་རུ་ཁོས༔ ཨོཾ་བཛྲ་མཧཱ་ཀྲོ་ཏ་པདྨ་ཀྲོ་ཏི་ཤྭ་རི་བཛྲ་ཀཱི་ལི་ཀཱི་ལ༔ མཧཱ་ཡཀྴ་ཀ་ལ་རུ་པ༔ ཀརྨ་རྃ་རྃ་ཛྭ་ལ་རྃ་ཧཱུྃ་ཕཊ༔ ཨོཾ་བཛྲ་རཀྵ་རཀྵ་ཧཱུྃ༔
དེ་ནས་བཤགས་པ་བྱ་བ་ནི༔ འོག་མིན་གནས་ནས་སྤྱན་དྲངས་ལ༔ སྡིག་སྒྲིབ་ཉམས་ཆག་དག་པར་བསམ༔ ཨོཾ་ཨཱཿཧཱུྃ་སྭཱཧཱ༔ ས་མ་ཡཱཿཛཿ ཧཱུྃ༔ གཞི་ལ་ཅིར་ཡང་མ་གྲུབ་པས༔ རང་ངོ་མ་ཤེས་མ་རིག་བྱུང་༔ གཉིས་སུ་
བརྟགས་པས་ཀུན་བཏགས་འཁྲུལ༔ དེ་ལས་ཉོན་མོངས་དུག་ལྔ་བྱུང་༔ སྟོང་པའི་སྣང་བ་རང་སར་བལྟས༔ རྒྱུ་མེད་བག་ཆགས་ངན་པ་ལས༔ ངན་སོང་གསུམ་གྱི་ལས་བསགས་པས༔ ཡི་དམ་ལྷ་
ཚོགས་སྤྱན་སྔར་བཤགས༔ ན་ར་ཀ༔ པྲེ་ཏ་ཀ༔ ཏིར་ཡ་ཀ༔ མ་ནུ་ཤ༔ དྷེ་བ་ཏྲི༔ དྷེ་བ་ཨ་ལི་བི་ཤུདྡྷེ༔ ད་ཤ་ཀ་ཤུདྡྷེ་ཤུདྡྷེ་སྭཱཧཱ༔ དེ་ནས་བརྡ་སྒོ་དབྱེ་བར་བྱ༔ ཧོཿ རིག་པ་རང་ངོ་ཤེས་པ་ཡིན༔ ཐིམ་ལ་
མ་རྨུགས་རང་སོར་གནས༔ ཕྱོགས་རིས་མེད་པར་མཉམ་པ་ལ༔ སོ་སོར་མ་འདྲེས་འོད་ལྔར་གསལ༔ དེ་ལ་ཕྲིན་ལས་ཐོགས་པ་མེད༔ རང་བྱུང་ཡེ་ཤེས་ཆེན་པོ་ཡི༔ ཕྱོགས་བཞི་སྒོ་བཞི་དབྱེ་རུ་གསོལ༔

བྷྲཱུྃ་པྲ་བེ་ཤ་ཡ་ཕཊ༔ དེ་ནས་བརྡ་ཕྱག་འཚལ་བ་ནི༔ ཧཱུྃ༔ རང་རིག་སངས་རྒྱས་འབྱུང་བའི་རྒྱུ༔ དེ་ཉིད་སྟོན་པ་བླ་མའི་མཆོག༔ ཡང་དག་དོན་སྟོན་སངས་རྒྱས་ལ༔ དུས་གསུམ་རྒྱུན་དུ་ཕྱག་འཚལ་ལོ༔ ཧཱུྃ་ཧེ་
རུ་ཀ༔ ཨ་ཏི་པུ་ཧོ༔ པྲ་ཏི་ཛ་ཧོ༔ དེ་ནས་དམ་བཅའ་ཡོངས་སུ་བཟུང་བ་ནི༔ ཧཱུྃ༔ ཆོས་རྣམས་སྣ་ཚོགས་འདུལ་བའི་དོན༔ ཀུན་གྱི་ལམ་ལ་འཇུག་མི་དགོས༔ རིག་པ་རང་ངོ་ཤེས་པ་ལ༔ མ་ཡེངས་གནས་པ་
ཆོས་ཉིད་ལམ༔ མི་འཕྲོ་མ་རྨུགས་རང་གསལ་བ༔ འདུ་འབྲལ་མེད་པར་དམ་བཅའོ༔ ཧཱུྃ་བཛྲ་ས་མ་ཡ་ཧཱུྃ༔ དེ་ནས་དཀྱིལ་འཁོར་བྱིན་དབབ་པ་ནི༔ ཧཱུྃ་ཨ་ལ་ལ་ཧོ༔ བྷ་ག་ཝན༔ ས་མ་ཡ་ཧོ༔ ས་མ་ཡ་སྟྭཾ༔
ཧཱུྃ༔ ཆོས་དབྱིངས་སྐྱེ་མེད་དག་པ་ནས༔ འགག་མེད་ཡེ་ཤེས་ལྷ་ཡི་ལྷ༔ ཞི་ཁྲོ་རབ་འབྱམས་ལྷ་ཚོགས་རྣམས༔ འོག་མིན་དབྱིངས་ནས་གཤེགས་སུ་གསོལ༔ དཀྱིལ་འཁོར་འདི་ལ་བྱིན་ཕོབ་ཅིག༔ ཧཱུྃ༔
སྒྲུབ་ཆེན་བཀའ་བརྒྱད་ལྷ་ཚོགས་དང་༔ ཡེ་ཤེས་སྤྲུལ་པའི་ལྷ་ཚོགས་རྣམས༔ དཀྱིལ་འཁོར་འདི་ལ་བྱིན་གྱིས་རློབས༔ སྐུ་གསུང་ཐུགས་ཀྱི་སིདྡྷི་བསྟིམ༔ ཕོ་བྲང་འདི་ལ་བཞུགས་སུ་གསོལ༔ ཨོཾ་ཤྲཱི་བཛྲ་
ཀྲོ་ཏ་དེ་ཝ་སརྦ་དུཥྚན་ཌཱ་ཀི་ནི་ས་མ་ཡ༔ རུ་ལུ་རུ་ལུ་ཧཱུྃ་བྷྱོ་ཧཱུྃ༔ ཨ་བེ་ཤ་ཡ་ཨ་ཨཱ༔ དེ་ནས་མཆོད་པ་བྱིན་གྱིས་རློབས༔ ཧཱུྃ༔ ཐམས་ཅད་ཡེ་ཤེས་ཆོ་འཕྲུལ་ཡིན༔ དྲི་ཞིམ་བདུག་སྤོས་དྷུ་ལས་བྱུང་༔ བཀྲག་

༄༅༔ ༔མདངས་མེ་ཏོག་པཱུ་ལས་བྱུང་༔ གསལ་བའི་མར་མེ་ཨ་ལས་བྱུང་༔ གཙང་མའི་དྲི་ཆབ་གྷ་ལས་བྱུང་༔ བཅུད་ལྡན་ལྷ་བཤོས་ནཻ་ལས་བྱུང་༔ སྙན་པའི་རོལ་མོ་ཤ་ལས་བྱུང་༔
ཐམས་ཅད་ཡེ་ཤེས་མཆོད་པའི་རྫས༔ བཛྲ་དྷཱུ་པེ་ཧཱུྃ༔ བཛྲ་པུཥྤེ་ཧཱུྃ༔ བཛྲ་ཨ་ལོ་ཀེ་ཧཱུྃ༔ བཛྲ་གྷནྡྷེ་ཧཱུྃ༔ བཛྲ་ནེ་ཝི་ཏེ་ཧཱུྃ༔ བཛྲ་ཤཔྟ་ཧཱུྃ༔ བཛྲ་སརྦ་པཱུ་ཛ་མེ་གྷ་ཧཱུྃ༔ རྃ་ཡྃ་ཁྃ༔ ཨོཾ་ཨཱཿཧཱུྃ༔ མཧཱ་སརྦ་པཉྩ་
ཨ་མྲྀ་ཏ་ཧཱུྃ་ཧྲཱི་ཋཱ༔ ཨོཾ་ཨཱཿཧཱུྃ༔ མཧཱ་བ་ལིངྟ་ཏེ་ཛྭ་བྷ་ལིངྟ་བྷ་ལ་ཝ་ཏེ་གྷཱུ་་ས་མ་ཡེ་སྭཱཧཱ༔ ཨོཾ་ཨཱཿཧཱུྃ་མཧཱ་རཀྟ་ས་མནྟ་མཎྜ་ལ་ཧཱུྃ་ཕཊ༔ ཨོཾ་སརྦ་ཏ་ཐཱ་ག་ཏ་མཧཱ་པཱུ་ཙ་ཨ་ཧོ་སུ་ཁ་ས་མ་ཡེ་སྭཱཧཱ༔ ཧཱུྃ༔
གདོད་ནས་དག་པའི་བདུད་རྩི་དང་༔ རོ་དྲུག་ལྡན་པའི་གཏོར་མ་དང་༔ དབང་གི་དམ་རྫས་རཀྟ་གསུམ༔ གསང་བའི་དཀྱིལ་འཁོར་མཆོད་པའི་རྫས༔ དམ་སྲི་དམར་པོ་སྒྲོལ་བའི་དུག༔ དམ་ཉམས་
བགེགས་རིགས་སོ་སོར་དེངས༔ ཨོཾ་བཛྲ་ཀྲོ་ཏ་དམ་སྲི་དམར་པོ་ན་ར་ཀན༔ མཱ་ར་ཡ་ཧཱུྃ་ཕཊ༔ དེ་ནས་དང་པོ་ཏིང་འཛིན་གསུམ་བསྒོམ་ལ༔ དངོས་གཞི་སྐུ་གསུམ་བསྒོམ་པ་ཡིན༔ ཧཱུྃ༔ རྟོག་མེད་སྤྲོས་བྲལ་ཆོས་ཀྱི་
དབྱིངས༔ རང་བྱུང་ལྷུན་གྲུབ་འདུས་མ་བྱས༔ ཐ་སྙད་ཀུན་བྲལ་དམིགས་སུ་མེད༔ ངང་གིས་བདེ་བར་གནས་པར་བྱའོ༔ ཨོཾ་མཧཱ་ཤཱུ་ནྱ་ཏཱ་ཛྙཱ་ན་བཛྲ་སྭཱ་བྷཱ་བ་ཨཱཏྨ་ཀྲོ་ཧཾ༔ ཧཱུྃ༔ ཡེ་ནས་དག་པའི་ངོ་བོ་

ལ༔ དམིགས་པར་བྱ་བའི་ཡུལ་མེད་ཀྱང་༔ མ་རིག་འཁྲུལ་པའི་སེམས་ཅན་རྣམས༔ རྒྱུ་མེད་འཁྲུལ་པ་སྙིང་རེ་རྗེ༔ ཨ་དྷརྨཱ་དྷཱ་ཏུ་མཎྜ་ལ་ཧཱུྃ༔ ཧཱུྃ༔ ཆོས་རྣམས་རང་བྱུང་རྟེན་འབྲེལ་ཏེ༔ རྒྱུ་ལས་མ་བྱུང་
གང་ཡང་མེད༔ ཧཱུྃ་ནི་ཁྲོ་བོ་བསྐྱེད་པའི་རྒྱུ༔ རང་གི་རིག་པ་ཧཱུྃ་དུ་གསལ༔ ཨོཾ་བོ་དྷི་ཙིཏྟ་མཎྜལ་བཛྲ་ཧཱུྃ༔ རྃ་ཡྃ་ཁྃ༔ ཡི་གེ་གསུམ་ལ་སྲིད་པ་ཆགས༔ ད་ལྟ་གནས་ཀྱང་དེ་ལ་གནས༔ ཐ་མ་འཇིག་ཀྱང་དེ་
ཡིས་འཇིག༔ དེ་ཕྱིར་དངོས་འཛིན་བག་ཆགས་སྦྱངས༔ ཨེ་ཡྃ་ར་སུ་ཀེཾ་རཾ་བྷྲཱུྃ༔ ཨེ་ལས་ནམ་མཁའ་མཐའ་དབུས་མེད༔ ཡྃ་ལས་རླུང་གི་དཀྱིལ་འཁོར་གཡོས༔ ར་ལས་རཀྟའི་རྒྱ་མཚོ་འཁྱིལ༔ སུ་
ལས་ཞིང་ཆེན་ས་གཞི་བརྡལ༔ ཀེཾ་ལས་རི་རབ་ལྷུན་པོ་བརྗིད༔ རྃ་ལས་བསྐལ་པའི་མེ་དཔུང་འབར༔ དེ་སྟེང་བྷྲཱུྃ་ལས་གཞལ་ཡས་ཁང་༔ ཡེ་ཤེས་ཆེན་པོའི་ཕོ་བྲང་བསྐྱེད༔ བྷྲཱུྃ་བི་ཤྭ་བི་ཤུདྡྷེ་བྷནྡྷ་ཛྙཱ་ན་ཨེ་
ཙཀྲ་མཎྜལ་བྷྲཱུྃ༔ བྷྲཱུྃ་ལས་ཁྲོ་བོའི་གཞལ་ཡས་ཁང་༔ བྷནྡྷ་གསར་རྙིང་བརྩིགས་པ་ལ༔ གནམ་ལྕགས་གཟེར་གྱིས་རབ་ཏུ་གཏམས༔ ཀུན་ཏུ་གྲུ་བཞི་སྒོ་འཁྱུད་ཅན༔ དབུས་ནས་ཁྲོ་བོའི་དཀྱིལ་འཁོར་དགུ༔
ཀླུ་བརྒྱད་ཀ་བའི་གདན་དུ་བཏིང་༔ ལྷ་ཆེན་བརྒྱད་ཀྱི་ཀ་བ་བཙུགས༔ གཟའ་ཆེན་བརྒྱད་ཀྱི་ཀ་གཞུ་བྱས༔ ཚངས་པའི་གདུང་རིང་བཅུ་དྲུག་ལ༔ ཞིང་ཆེན་དམར་པོའི་རིས་སུ་བྲིས༔ ཞིང་ཆུང་རྒྱུ་སྐར་གྲལ་

༄༅༔ ༔དུ་བཀྲམ༔ ཞིང་ཆེན་ལྤགས་པ་ཐོག་ལ་བཀབ༔ ཉི་མ་ཟླ་བའི་མཐོང་ཁུང་གསལ༔ ནང་ན་ཟང་ཐལ་ཡེ་ཤེས་མདངས༔ སྟེང་ན་བྲེ་དང་ཁ་ཁྱེར་ཅན༔ ཆོས་ཀྱི་འཁོར་ལོ་བཅུ་གསུམ་
བརྩེགས༔ ཞིང་ལྤགས་གདུགས་དང་ཤུན་གྱི་དར༔ ཙིཏྟའི་ཏོག་བཅས་ཆོས་ཉིད་བརྡལ༔ དྲིལ་བུ་གཡེར་ཁ་ཆོས་སྒྲ་སྒྲོག༔ ཕྱི་རིམ་གྲུ་བཞི་གྲུ་ཆད་ལྗང་༔ གློ་འབུར་རིགས་བཞིའི་ཁ་དོག་གསལ༔ ཡོན་
ཏན་རྒྱས་པ་བར་ཁྱམས་སེར༔ དབང་དྲག་རྟགས་སུ་ཕྱི་ཁྱམས་དམར༔ དེ་ཡི་ཕྱི་རོལ་ཐོད་པའི་མཁར༔ རིན་ཆེན་སྣ་ལྔའི་ཁ་དོག་ཅན༔ རྩིག་པ་ཁ་བད་ཕྱེད་གྱེད་ཚུལ༔ བྱ་འདབ་ཀ་གདུང་བཅུ་དྲུག་ལ༔
གདུང་མགོ་སེང་མགོ་རེ་རེས་བརྒྱན༔ སྦྲུལ་ཆེན་སུམ་སྒྲིལ་ཆུན་ཕྲན་བྱས༔ ཙིཏྟའི་ཕོ་ལོང་རྒྱན་དུའོ༔ དྲྭ་བ་དྲྭ་ཕྱེད་རྒྱུ་མས་བྱས༔ འདོད་ཡོན་ལྷ་མོ་མང་པོ་ཡིས༔ དཀྱིལ་འཁོར་ལྷ་ལ་མཆོད་པ་འབུལ༔
སྒོ་བཞི་སྒོ་ཁྱུད་ལྡན་པ་ལ༔ ཡར་ལ་འཛེག་པའི་རྟ་བབས་གཉིས༔ མར་ལ་བབས་པའི་རྟ་བབས་གཉིས༔ སྦྲུལ་གྱི་སྐྱེས་བུ་རུས་སྦལ་ཐེག༔ ཆུ་སྲིན་ཡ་ཐེམས་ཞིང་གི་སྒོ༔ གནམ་ལྕགས་གཟེར་བསྡམས་
གཟའ་ཆེན་བརྒྱད༔ འོད་དང་འོད་ཟེར་དཔག་ཏུ་མེད༔ བྲེ་དང་ཁ་ཁྱེར་ཆོས་འཁོར་ཅན༔ སྒོ་བཞི་རྒྱལ་མཚན་ཆེན་པོ་བཞི༔ འབར་བའི་ཕོ་བྲང་དེ་ལྟར་གནས༔ མཐའ་ནས་རྡོ་རྗེའི་རྭ་བས་བསྐོར༔ མེ་རི་

འབར་བའི་ཀློང་ནའོ༔ ཧཱུྃ༔ དཀྱིལ་འཁོར་ཆེན་པོ་འདི་ཡི་དབུས༔ མཐིང་ནག་གྲུ་གསུམ་ལྟེ་བ་ལ༔ རྡོ་རྗེ་བྲག་ཆེན་པདྨ་དང་༔ ཉི་ཟླ་ཀླུ་བརྒྱད་འགྱེལ་བའི་སྟེང་༔ སེང་གེ་སྟག་གཟིག་གླང་པོ་ཆེ༔ དོམ་
དང་མ་ཧེ་ཆུ་སྲིན་སྦྲུལ༔ བྱོལ་སོང་གཙོ་བརྒྱད་ཁྲི་སྟེང་དུ༔ གསེར་གྱི་འཁོར་ལོ་རྩིབས་བཅུ་འབར༔ སྟེང་ན་དྲེགས་པའི་ལྷ་བརྒྱད་བརྫིས༔ དེ་སྟེང་རྒྱུ་ཡི་ཧཱུྃ་དེ་བབས༔ ཧཱུྃ་ལས་བདག་ཉིད་དཔལ་ཆེན་སྐུ༔
བཅོམ་ལྡན་ཆེ་མཆོག་ཧེ་རུ་ཀ༔ སྐུ་མདོག་སྨུག་ནག་འབར་བ་ལ༔ དབུ་ནི་ཉི་ཤུ་རྩ་གཅིག་ལྡན༔ དང་པོ་དཀར་དམར་སྨུག་ནག་ཞལ༔ གཉིས་པ་སྔོ་ལྗང་མཐིང་བའོ༔ གསུམ་པ་དཀར་དམར་མཐིང་བའི་
ཞལ༔ བཞི་པ་ལྗང་ནག་མཐིང་བའོ༔ ལྔ་པ་དཀར་དམར་མཐིང་བའི་ཞལ༔ དྲུག་པ་སྔོ་ལྗང་མཐིང་བའོ༔ བདུན་པ་དཀར་དམར་མཐིང་བའི་ཞལ༔ ཕྱག་ནི་བཞི་བཅུ་རྩ་གཉིས་པའི༔ གཡས་པ་ཉི་ཤུ་རྩ་
གཅིག་ན༔ ཀུན་བཟང་ལ་སོགས་ཡབ་ཀྱི་རིགས༔ གཡོན་ན་བཟང་མོ་ཡུམ་གྱི་རིགས༔ ཐུབ་དྲུག་གཡས་གསུམ་གཡོན་ན་གསུམ༔ སངས་རྒྱས་བཞི་བཅུ་རྩ་གཉིས་བསྣམས༔ ཞབས་བརྒྱད་ཆེ་བའི་
གདན་ལ་བཞུགས༔ དཔལ་གྱི་ཆས་བཅུ་སྐུ་ལ་བརྒྱན༔ ཧཱུྃ༔ དེ་དང་གཉིས་མེད་སྦྱོར་བའི་ཡུམ༔ ཁྲོ་མོ་གནམ་ཞལ་དབྱིངས་ཕྱུག་མ༔ སྐུ་མདོག་མཐིང་ནག་ནམ་མཁའི་མདོག༔ དབུ་དགུ་ཕྱག་ནི་བཅོ་

༄༅༔ ༔བརྒྱད་པ༔ དབུ་ནི་འབྱུང་བ་ལྔ་ཡི་མདོག༔ ཕྱག་གཡས་དང་པོ་ཡབ་ལ་འཁྱུད༔ གཡོན་པས་དུང་དམར་གཙོ་ལ་སྟོབ༔ གཡས་བརྒྱད་ཁྲོ་མོ་ཀཽ་རཱི་བརྒྱད༔ གཡོན་བརྒྱད་སིང་ཧ་
ཕྲ་མེན་བརྒྱད༔ རིན་པོ་ཆེ་དང་དུར་ཁྲོད་ཀྱི༔ ཆས་ཀྱིས་སྐུ་ལ་ལེགས་པར་བརྒྱན༔ ཞབས་བརྒྱད་ཡབ་ལ་འཁྲིལ་སྦྱོར་མཛད༔ བསྐལ་པའི་མེ་དཔུང་ཀློང་ན་བཞུགས༔ ཨོཾ་བཛྲ་མཧཱ་ཀྲོ་ཏ་མཧཱ་ཤྲཱི་ཧེ་རུ་ཀ་
ཧཱུྃ་ཕཊ༔ མཧཱ་ཀྲོ་ཏི་ཤྭ་རི་སྟྭཾ༔ ཡབ་ཡུམ་གཉིས་མེད་རོལ་པར་བཞུགས༔ བྱང་སེམས་འོད་ལས་ཁྲོ་བོའི་ཚོགས༔ མགར་གྱི་ཚྭ་ཚྭ་ལྟ་བུར་འཕྲོས༔ ཕྱོགས་བཅུར་འཕྲོས་པས་དགྲ་བགེགས་བཏུལ༔
ཕྱོགས་མཚམས་བརྒྱད་དུ